# PASLAUGŲ VIEŠOJO PIRKIMO–PARDAVIMO SUTARTIS

##### 2023 m. d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos (toliau – Klientas, Perkančioji organizacija),** atstovaujamas direktorės Viktorijos Rūkštelės, ir **UAB „Insoft“** (toliau – **Paslaugų teikėjas, Tiekėjas**), atstovaujama direktoriaus Mindaugo Mikulėno, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos supaprastintų viešųjų pirkimų komisijos 2023 m. lapkričio 27 d. protokolu Nr. P-TVŪD-149, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**I SKYRIUS**

**SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis pagal Kliento faktinį poreikį teikti nacionalinės elektroninės atpažinties informacinės sistemos (toliau – NETAIS) priežiūros paslaugas (toliau – paslaugos), kurių specifikacija nurodyta Sutarties priede – Techninėje specifikacijoje(toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**II SKYRIUS**

**SUTARTIES KAINA IR ATSISKAITYMO TVARKA**

2.1. Sutarties kaina – iki 87 315,00 Eur (51 500 + PVM + 20 661,16 + PVM)(aštuoniasdešimt septynių tūkstančių trijų šimtų penkiolikos eurų ), įskaitant pridėtinės vertės mokestį (toliau – PVM). Pradinė Sutarties vertė (Sutarties kaina be PVM) – iki 72 161,16 Eur (septyniasdešimt dviejų tūkstančių vieno šimto šešiasdešimt vieno euro ir šešiolikos centų). Detalios paslaugų kainos (įkainiai):

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Vnt. įkainis, Eur be PVM** | **Kiekis, kompl./ val.** | **Viso kaina Eur (be PVM)** |
| 1. | NETAIS sistemos eIDAS mazgo versijos atnaujinimas iki 2.6 versijos (dabar veikianti versija – 2.5) pagal eIDAS mazgo atnaujintas specifikacijas (turi atitikti TS 16 p. reikalavimus). | - | 1 kompl.\* | 50 000,00 |
| 2. | NETAIS sertifikato, atitinkančio eIDAS reikalavimus atnaujinimas. | - | 1 kompl.\* | 1 500,00 |
| 3. | eIDAS PROXY sprendimo testavimai su VN eIDAS mazgais (NETAIS sistemos su kitų VN eIDAS mazgais). LT elektroninės atpažinties schema yra notifikuota. | 30,00 | Preliminariai 150 val.\*\* | 4 500,00 |
| 4. | NETAIS sistemos palaikymas ir problemų bei trikdžių sprendimas ir šalinimas. NETAIS sistema yra LT ypatingos svarbos infrastruktūros sąraše. | 30,00 | Preliminariai 250 val.\*\* | 7 500,00 |

\*Lentelės 1 ir 2 eilutėje nurodyti kiekiai yra galutiniai ir Paslaugų teikėjui sumokama visa atitinkamai lentelės 1 ir 2 eilutėse nurodyta kaina.

\*\* Lentelės 3 ir 4 eilutėje nurodyti paslaugų kiekiai yra preliminarūs (lyginamieji) ir naudojami tik pasiūlymų vertinimui bei nėra laikomi maksimaliais. Sutartyje nurodytų paslaugų įsigijimas bus vykdomas pagal Kliento poreikį, Paslaugų teikėjo pasiūlyme nurodytais įkainiais. Maksimali lentelės 3 ir 4 eilutėse nurodytoms paslaugoms skirta lėšų suma – 20 661,16 Eur be PVM.

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant garantinės priežiūros paslaugų kainą, vertimo paslaugas ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktais, kurie Sutartyje nustatyta tvarka pasirašomi Paslaugų teikėjo ir Kliento ir tik dėl tokių paslaugų, kurios atitinka Sutartyje nurodytus reikalavimus. Paslaugų teikėjas įsipareigoja, tinkamai ir faktiškai suteikęs paslaugas, pateikti Klientui paslaugų perdavimo–priėmimo aktą.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos-faktūros gavimo dienos. PVM sąskaitos faktūros elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje (toliau – VPĮ). Paslaugų teikėjui nepateikus PVM sąskaitos faktūros elektroniniu būdu Klientas turi teisę nevykdyti mokėjimo

2.6. Sutartyje numatyti paslaugų teikimo įkainiai gali būti perskaičiuojami, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta 2.9 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.7. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius.

2.8. Perskaičiuotieji įkainiai taikomi paslaugoms, užsakytoms po to, kai Šalys sudaro susitarimą dėl įkainių perskaičiavimo.

2.9. Nauji įkainiai apskaičiuojami pagal formulę:

a\_1=a+(k/100×a), kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias/〖Ind〗\_pradžia ×100-100, (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

〖Ind〗\_pradžia – laikotarpio pradžios datos (mėnesio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymo pateikimo termino datos mėnuo. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.10. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

2.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.12. Pirmosios peržiūros terminas netaikomas ir peržiūros dažnumas nėra ribojamas.

2.13. Sutarties 2.6 – 2.12 papunkčiuose numatytas Sutarties įkainių perskaičiavimas įforminamas Sutarties Šalių pasirašomu susitarimu, kuriame užfiksuojami perskaičiuoti Sutarties įkainiai bei šio perskaičiavimo įsigaliojimo sąlygos.

2.14. Sutarties kaina jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai. Raštiškai susitarus Paslaugų teikėjui ir Klientui ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Klientas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM. Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos. Sutarties kainos perskaičiavimas dėl kitų mokesčių pasikeitimo nebus atliekamas.

2.15. Asmens duomenų tvarkymo susitarimą Paslaugų teikėjas ir Klientas pasirašo per 5 (penkias) darbo dienas nuo Sutarties įsigaliojimo dienos.

2.16. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš sutartinių įsipareigojimų nevykdymo

2.17. Fiksuotos kainos kainodara taikoma Sutarties 2.1 papunkčio lentelės 1 ir 2 eilutei nurodytoms paslaugoms. Fiksuoto įkainio kainodara taikoma Sutarties 2.1 papunkčio lentelės 3 ir 4 eilutėse nurodytoms paslaugoms.

**III SKYRIUS**

**ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. pagal Kliento faktinį poreikį pateikiant užsakymus Sutartyje ir Sutarties 1 priede nustatyta tvarka ir sąlygomis teikti Sutarties ir Sutarties priedų reikalavimus atitinkančias paslaugas nuo Sutarties įsigaliojimo dienos iki kol bus išnaudota Sutarties 2.1 papunktyje nurodyta kaina, bet ne ilgiau kaip 24 (dvidešimt keturis) mėnesius, adresu: Šventaragio g. 2, Vilnius, Lietuva;

3.1.2. tinkamai suteikus paslaugas, pateikti Klientui pasirašytus paslaugų perdavimo–priėmimo aktus bei PVM sąskaitas faktūras;

3.1.3. laikytis Lietuvos Respublikos civilinio kodekso (toliau – CK) bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Garantuoti Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.4. jei Paslaugų teikėjo siūlomi specialistai nemoka lietuvių kalbos, vykdyti nuolatines vertimo žodžiu ir raštu paslaugas. Išlaidos vertimo paslaugoms turi būti įskaičiuotos į bendrą Sutarties kainą;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti asmenį, kuris būtų atsakingas už ryšių su Klientu paskirtu atstovu palaikymą;

3.1.6. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.8. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.9. užtikrinti, kad Sutartį visą Sutarties galiojimo laikotarpį vykdys Paslaugų teikėjo užpildytoje pasiūlymo formoje kvalifikacijai (pridedama) nurodyti ir Sutarties reikalavimus atitinkantys specialistai Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkiami nauji papildomi specialistai tik gavus rašytinį Kliento sutikimą. Keičiami specialistai turi atitikti šiuos nurodytus reikalavimus. Naujai pasitelkiami specialistai turi atitikti Sutartyje nurodytus reikalavimus specialistui, kurio funkcijų vykdymui pasitelkiamas papildomas specialistas.

|  |  |
| --- | --- |
| **Eil. Nr.** | **Kvalifikacijos reikalavimai** |
| 3.1.9.1 | Paslaugų teikėjas sutarties vykdymui privalo turėti ne mažiau kaip (žemiau nurodyta) kvalifikuotų specialistų (ekspertų), kurie atitiktų žemiau nurodytus reikalavimus. Vienas specialistas gali būti siūlomas vykdyti daugiau nei vienos srities specialisto funkcijas, jei jo kvalifikacija atitinka tos pozicijos specialistui keliamus reikalavimus. |  |
| 3.1.9.2. | **Reikalavimai projekto vadovui:**  a) turi vadovavimo patirtį atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų, dalyvaujančių vykdant sutartį, komandai, per pastaruosius 3 metus bent 1 (viename) sėkmingai įgyvendintame (baigtame) projekte, susijusiame **su IS (ar registro) kūrimo ar modernizavimo arba priežiūros sutartimi**.  - b) turi tarptautiniu mastu pripažįstamą projekto vadovo kvalifikaciją, patvirtintą „Project Management Professional – PMP“ arba Prince2 sertifikatu ar kitu lygiaverčiu sertifikatu. |
| 3.1.9.3. | **Reikalavimai informacinių sistemų analitikui-projektuotojui:**   1. Turi tarptautiniu mastu pripažįstamą analitiko kvalifikaciją, patvirtintą OMG Certified UML Professional Intermediate sertifikatu arba kitu lygiaverčiu sertifikatu. |
| 3.1.9.4. | **Reikalavimai informacinių sistemų programinės įrangosspecialistui (programuotojui):**   1. Turi tarptautiniu mastu pripažįstamą programinės įrangos specialisto kvalifikaciją, patvirtintą Oracle Certified Associate Java Programmer sertifikatu arba kitu lygiaverčiu sertifikatu. |
| 3.1.9.5. | **Reikalavimai informacinių sistemų (IS) saugos ekspertui:**  1) Turi tarptautiniu mastu pripažįstamą Informacinių sistemų (IS) saugos eksperto kvalifikaciją, patvirtintą Certified Information Systems Security Professional (CISSP) sertifikatu ar kitu lygiaverčiu sertifikatu. |

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. per 5 (penkias) darbo dienas nuo Paslaugų teikėjo pasirašyto perdavimo-priėmimo akto gavimo dienos priimti tinkamai suteiktas paslaugas, pasirašydamas perdavimo-priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas pašalinti trūkumus per Kliento nustatytą terminą nuo raštiškų pastabų gavimo dienos;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informacija, kurią remiantis aplinkybėmis, susijusiomis su informacijos atskleidimu, gaunanti šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų šalių veikla bei šios sutarties vykdymu. Konfidencialią informaciją gavusi šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Konfidencialumo pasižadėjimą neatskleisti informacijos, kuri taps žinoma vykdant Sutartį, pagal Sutartyje nustatytą formą (Sutarties 2 priedas), užpildo Paslaugų teikėjo specialistai ir darbuotojai, vykdysiantys Sutartį, ir Paslaugų teikėjas ne vėliau kaip per 5 (penkias) darbo dienas po Sutarties pasirašymo dienos pateikia užpildytus ir pasirašytus Konfidencialumo pasižadėjimus neatskleisti informacijos, kuri taps žinoma vykdant sutartį, Klientui. Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Kiti Šalių įsipareigojimai nurodyti Sutarties 1 priede.

**IV SKYRIUS**

**ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų sumos dydžiu mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties 1 priede.

**V SKYRIUS**

**ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**VI SKYRIUS**

**PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1.Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytą subteikėją, kuriuo grindžiama Paslaugų teikėjo kvalifikacija - Igną Griškevičių.

6.1.2. kitus subteikėjus, jeigu pasiūlymo pateikimo metu jie buvo žinomi.

6.2. Tuo atveju, jei pasiūlymo pateikimo metu Paslaugų teikėjui nebuvo žinomi kiti subtiekėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar sutarties etapo, kurio veiklas vykdys numatomas pasitelkti subtiekėjas, vykdymo pradžios Klientui pranešti tuo metu žinomų subtiekėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.3. Subteikėjo, kito ūkio subjekto pasitelkimas nekeičia Paslaugų teikėjo atsakomybės dėl Sutarties įvykdymo.

6.4. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subtiekėjus, jeigu Sutarties vykdymo metu jie:

6.4.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.4.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis VPĮ 46 straipsniu nustatytų pašalinimo pagrindų.

6.5. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjų keitimą ar naujų papildomų subtiekėjų pasitelkimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjų pakeitimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami ar pasitelkiami nauji papildomi subteikėjai tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą ir kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodama sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį, taip pat atlikti patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Prieš duodamas sutikimą keisti Paslaugų teikėjo pasiūlyme nurodytus subteikėjus ar pasitelkti naujus papildomus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti Sutarties Specialiųjų sąlygų kvalifikacijos reikalavimų lentelės nustatytus kvalifikacinius reikalavimus:

|  |  |
| --- | --- |
| **Nacionalinis saugumas** | |
| **Kvalifikacijos reikalavimai** | **Atitiktį įrodantys dokumentai** |
| Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai negali kelti grėsmės nacionaliniam saugumui, kai ketinamos sudaryti sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. | Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| Paslaugų teikėjas neturi interesų, galinčių kelti grėsmę nacionaliniam saugumui. Klientas draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subteikėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. | Klientas iš Paslaugų teikėjo reikalauja šių (vieno ar kelių) dokumentų:  juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus Klientui priimtinus dokumentus. |

**VII SKYRIUS**

**SUTARTIES ĮVYKDYMO UŽTIKRINIMAS**

7.1. Jei paslaugų tiekėjas nevykdo savo sutartinių įsipareigojimų užsakymo vertinime numatytu terminu, Klientas turi teisę be oficialaus įspėjimo ir neribodama kitų savo teisių gynimo būdų pradėti skaičiuoti 0,03 (trijų šimtųjų) procento dydžio delspinigius nuo užsakymo kainos Eur be PVM už kiekvieną uždelstą dieną.

7.2. Jei Paslaugų teikėjas nevykdo ar netinkamai vykdo sutartinius įsipareigojimus spręsdamas kritines klaidas ir (ar) trikdžius Sutarties 1 priedo 63 ar 71 punktuose nurodytu maksimaliu terminu, už kiekvieną pavėluotą kritinės klaidos ar trikdžio sprendimo valandą moka 0,02 (dviejų šimtųjų) procento dydžio delspinigius nuo pasiūlymo kainos, nurodytos Paslaugų teikėjo užpildytoje pasiūlymo formoje (pridedama), be PVM.

7.3. Jei Paslaugų teikėjas nevykdo ar netinkamai vykdo sutartinius įsipareigojimus spręsdamas svarbias klaidas ir (ar) trikdžius Sutarties 1 priedo 63 ar 71 punktuose nurodytu maksimaliu terminu, už kiekvieną pavėluotą svarbios klaidos ar trikdžio sprendimo valandą moka 0,02 (dviejų šimtųjų) procento dydžio delspinigius nuo pasiūlymo kainos, nurodytos Paslaugų teikėjo užpildytoje pasiūlymo formoje (pridedama), be PVM.

7.4. Jei Paslaugų teikėjas nevykdo ar netinkamai vykdo sutartinius įsipareigojimus spręsdamas kitas klaidas ir (ar) trikdžius Sutarties 1 priedo 63 ar 71 punktuose nurodytu maksimaliu terminu, už kiekvieną pavėluotą kitos klaidos ar trikdžio sprendimo valandą moka 0,02 (dviejų šimtųjų) procento dydžio delspinigius nuo pasiūlymo kainos, nurodytos Paslaugų teikėjo užpildytoje pasiūlymo formoje (pridedama), be PVM.

7.5. Jei Klientas nevykdo savo sutartinio įsipareigojimo apmokėti už tinkamai ir faktiškai suteiktas paslaugas Sutartyje numatytais terminais Paslaugų teikėjui, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procentų dydžio delspinigius nuo laiku neapmokėtų paslaugų kainos Eur be PVM už kiekvieną uždelstą dieną.

7.6. Klientas negali reikalauti iš Paslaugų teikėjo kartu ir netesybų, ir realiai įvykdyti prievolę, išskyrus atvejus, kai Paslaugų teikėjas praleidžia prievolės įvykdymo terminą.

**VIII SKYRIUS**

**SUTARTIES GALIOJIMAS**

8.1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu pagal Sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. Paslaugų teikėjo sutartinių įsipareigojimų vykdymo termino, nurodyto užsakymo vertinime, praleidimas daugiau kaip 30 (trisdešimt) dienų dėl Paslaugų teikėjo kaltės.

8.4. Klientas turi teisę vienašališkai nutraukti Sutartį, apie tai pranešęs Paslaugų teikėjui raštu prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka.

8.6. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (VPĮ 87 str. 4 d.).

8.7. Sutartis vienašališkai yra nutraukiama, jeigu paaiškėja VPĮ 37 straipsnio 9 dalyje, (ar) 47 straipsnio 9 dalyje nurodytos aplinkybės.

**IX SKYRIUS**

**SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuris kitas Klientas), Klientas turi teisę sustabdyti Paslaugų teikėjo sutartinių įsipareigojimų termino (-ų) eigą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų tiekėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas Paslaugų teikėjo sutartinių įsipareigojimų vykdymo terminas (ai) atnaujinamas.

9.3. Maksimalus visų sutartinių įsipareigojimų sustabdymų terminas – 30 (trisdešimt) dienų.

9.4. Klientas ir Paslaugų teikėjas Sutarties 9.1 ar 9.2 papunkčiuose nurodytu atveju pasirašo susitarimą dėl Sutartinių įsipareigojimų vykdymo sustabdymo, jame nurodant priežastis ir sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.5. Pasibaigus susitarime dėl Sutartinių įsipareigojimų vykdymo sustabdymo nustatytam terminui, jei susitarimais dėl Sutartinių įsipareigojimų vykdymo sustabdymo yra pasiektas maksimalus Sutarties 9.3 papunktyje nustatytas sutartinių įsipareigojimų sustabdymo terminas, ar neketinama pratęsti sutartinių įsipareigojimų sustabdymo termino, Paslaugų teikėjo sutartinių įsipareigojimų vykdymo terminas atnaujinamas nepasirašant atskiro susitarimo dėl sutartinių įsipareigojimų atnaujinimo. Jei pasibaigė susitarime dėl Sutartinių įsipareigojimų vykdymo sustabdymo nustatytas terminas ir nėra pasiektas maksimalus Paslaugų teikėjo Sutartinių įsipareigojimų vykdymo sustabdymo terminas ir ketinama pratęsti Paslaugų teikėjo sutartinių įsipareigojimų sustabdymo terminą, pasirašomas susitarimas dėl Sutartinių įsipareigojimų vykdymo sustabdymo pratęsimo.

9.6. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

9.7. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

**X SKYRIUS**

**KITOS SĄLYGOS**

10.1. Sutarties sąlygos galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu šalis, inicijuojanti Sutarties sąlygų pakeitimą, pateikia kitai šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti abiejų Sutarties Šalių.

10.2. Klientas atsakingu už Sutarties vykdymą asmeniu skiria Vilmą Misiukonienę, Informatikos ir ryšių departamento prie Lietuvos Respublikos vidaus reikalų ministerijos Projektų valdymo skyriaus Projektų vadovę (el. paštas: vilma.misiukoniene@vrm.lt, tel. (8 698) 17037).

10.3. Šalių tarpusavio santykiai, neaptarti Sutartyje, reguliuojami CK ir kitų teisės aktų nustatyta tvarka.

10.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

10.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.6. Sutarčiai aiškinti bei ginčams spręsti taikoma Lietuvos Respublikos teisė.

10.7. Sutarties Šalys susirašinėja lietuvių kalba. Visi Šalių susirašinėjimai ir dokumentai pagal Sutartį, įskaitant ir pačią Sutartį, pasirašomi ir perduodami tik elektroninėmis priemonėmis.

10.8. Teikdamas paslaugas Paslaugų teikėjas turi sunaudoti kaip įmanoma mažiau gamtos išteklių. Dėl šios priežasties visa su Sutartimi susijusi dokumentacija perduodama skaitmeniniu formatu (elektroninė versija). Teikdamas paslaugas Paslaugų teikėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu nurodytos aplinkybės.

10.9. Visi Šalių susitikimai (jei jų reikės) organizuojami nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

10.10. Sutarties neatskiriami priedai:

10.10.1. Sutarties 1 priedas – Techninė specifikacija, 12 lapų;

10.10.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

10.10.3. Sutarties 3 priedas – Asmens duomenų tvarkymo susitarimas, 14 lapų.

PRIDEDAMA. Paslaugų teikėjo užpildyta pasiūlymo forma kartu su forma kvalifikacijai, 8 lapai.

**XI SKYRIUS**

**ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 71 77  El. paštas: ird@vrm.lt  A. s. LT36 4040 0636 1000 1061  Lietuvos Respublikos finansų ministerija  Banko kodas 40400  Direktorė    Viktorija Rūkštelė | PASLAUGŲ TEIKĖJASUAB „Insoft“ Duomenys kaupiami ir saugomi Juridinių asmenų registre, kodas 302294870  PVM mokėtojo kodas LT100004466518  J. Rutkausko g. 6, 05132 Vilnius, Lietuva  Tel. +37052100660  El. paštas: info@insoft.lt  A. s. LT48 7044 0600 0665 7896  SEB bankas  Banko kodas 70440  Direktorius  Mindaugas Mikulėnas |